CELEX: 62016CN0334
Language: lv
Date: 2016-06-15 00:00:00
Title: Lieta C-334/16: Lūgums sniegt prejudiciālu nolēmumu, ko 2016. gada 15. jūnijā iesniedza Audiencia Provincial de Albacete (Spānija) – José Luís Núñez Torreiro/Seguros Chartis Europe S.A.

22.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 305/17
            
         Lūgums sniegt prejudiciālu nolēmumu, ko 2016. gada 15. jūnijā iesniedza Audiencia Provincial de Albacete (Spānija) – José Luís Núñez Torreiro/Seguros Chartis Europe S.A.
   
   (Lieta C-334/16)
   (2016/C 305/25)
   Tiesvedības valoda – spāņu
   
      Iesniedzējtiesa
   
   
      Audiencia Provincial de Albacete
   
   
      Pamatlietas puses
   
   
      Prasītājs: José Luís Núñez Torreiro
   
   
      Atbildētāja: Seguros Chartis Europe S.A.
   
   
      Prejudiciālie jautājumi
   
   
               1)
            
            
               Vai jēdziens “transportlīdzekļu lietošana” jeb “izmantošana ceļu satiksmē” kā civiltiesiskās atbildības apdrošināts risks saistībā ar mehānisko transportlīdzekļu lietošanu un izmantošanu ceļu satiksmē, kas minēts Savienības tiesību aktos (tostarp Parlamenta un Padomes 2009. gada 16. decembra Direktīvas 2009/103/EK (1) 3. pantā), dalībvalsts tiesību aktos var tikt definēts atšķirīgi no tā, kā tas ir darīts Savienības tiesību aktos?
            
         
               2)
            
            
               Vai apstiprinošas atbildes gadījumā no šā jēdziena var izslēgt (papildus konkrētām personām, transportlīdzekļu zīmēm vai veidiem, kā noteikts minētās direktīvas 5. panta 1. un 2. punktā) arī izmantošanas gadījumus atkarībā no vietas, kurā tā notikusi – uz ceļu satiksmei “nepiemērotiem” ceļiem vai tai “nepiemērotās” platībās?
            
         
               3)
            
            
               Vai no jēdziena “izmantošana ceļu satiksmē” var izslēgt arī kādu konkrētu transportlīdzekļa izmantošanu saistībā ar vai nu tā paredzēto mērķi (piemēram, sportam, ražošanas vai lauksaimniecības darbiem), vai autovadītāja nodomu (piemēram, tīša noziedzīga nodarījuma izdarīšana ar transportlīdzekli)?
            
         
      (1)  Eiropas Parlamenta un Padomes 2009. gada 16. septembra Direktīva 2009/103/EK par civiltiesiskās atbildības apdrošināšanu saistībā ar mehānisko transportlīdzekļu izmantošanu un kontroli saistībā ar pienākumu apdrošināt šādu atbildību (OV 2009, L 263, 11. lpp.).